

Datum: 15. 4. 2020

Spoštovani starši!

Ker smo morali zaradi izrednih razmer odpovedati prvotni termin za vpis v Vrtec Vransko - Tabor, **razpisujemo nov termin, ki bo od 18. 5. 2020 do 22. 5. 2020.**

Če izredne razmere do takrat ne bodo odpravljene, **bo vpis za novince** potekal **v elektronski** obliki. Sicer bo potekal v živo, tako kot prejšnja leta.

Nove prijavnice za vpis otrok za šolsko leto 2020/2021 bodo objavljene **na naši spletni strani** od 18. 5. 2020 dalje. Takrat bo tudi potekal vpis na daljavo za vse novince.

**VPIS NOVINCEV**

Na naši spletni strani pod rubriko **ZA STARŠE** najdete zavihek **OBRAZCI**. Za Vrtec Vransko izbirate med prijavnico za obdobji 1–3 let ali 3–6 let, za Vrtec Tabor je prijavnica univerzalna.

Prijavnico natisnete v obliki **PDF**, obvezno izpolnite vse rubrike in skenirano pošljete na e- naslov:

vrtec.vransko@gmail.com .

Če te možnosti nimate, izberite prijavnico v **Wordovi** različici in jo ustrezno izpolnjeno (izbrišite prazna polja, kamor vpišite podatke, da ohranite obliko na dveh straneh) pošljete na zgornji e-naslov. Ko bodo preklicane izredne razmere, jo boste naknadno podpisali.

Če nimate nobene od omenjenih možnosti, lahko izpolnjeno prijavnico oddate **na pošto**.

**EVIDENČNI VPIS**

Vpis starih varovancev bo v primeru, da bo vrtec v času vpisa od 18. do 22. 5. 2020 že normalno posloval, potekal nemoteno, to pomeni, da boste pri vzgojiteljicah svojih otrok dobili prijavnice, jih izpolnili in vrnili nazaj v oddelek. Evidenčni vpis morate opraviti tudi starši tistih otrok, ki jim bo šolanje odloženo. Če tega še ne veste zagotovo, prijavnico prav tako izpolnite in jo boste po potrebi naknadno preklicali.

**Če bodo takrat še veljale izredne razmere, boste starši vpis starih varovancev opravili v živo, ko bomo zopet nazaj.**

Verjamemo, da bomo s skupnimi močmi in pozitivno naravnanostjo uspeli uspešno izpeljati tudi letošnji vpis, ki bo morda malce drugačen. V upanju, da ostanemo vsi zdravi in da se čim prej vrnemo v ustaljene tirnice, vas lepo pozdravljamo in vas prosimo za razumevanje.

|  |  |
| --- | --- |
| Pom. ravnateljice:Mojca Brglez, mag. manag., l. r. | Ravnateljica: Majda Pikl, univ. dipl. ped., l. r. |